२०१५-२०१६ देखि इन्जिनियरहरू सङ्गठित हुने प्रयास गरेका थिए। फलस्वरूप २०२४ सालमा नेपाल इन्जिनियर्स एसोसियसनको जन्म हुन पुग्यो। पञ्चायतकालमै इन्जिनियरहरूले परामर्श सेवा दिने काम थालेका हुन्। त्यही बेलादेखि नेपालको विकासमा दातृसंस्थाहरू हावी देखिन थाले। त्यसपछिको सुस्त गतिमा ०४०को दशकको सुरुवातसँगै नेपालको इन्जिनियरिङ क्षेत्रमा अनुसन्धान कार्य सुरु भएको हो। तत्कालीन युवा पुस्तामा इन्जिनियरहरू अनुसन्धानमा समेत संलग्न भएपछि नेपाल विकासमा दाताहरूको भूमिकामाथि प्रश्न उठ्न थाल्यो र विकासको वैकल्पिक अवधारणाको बहस सुरु भयो। अरुण तेस्रो जलविद्युत आयोजनामा दातृसंस्थाहरूको अव्यावहारिक सर्त र त्यसको विरोध, त्यसपछि चिलिमेजस्ता आयोजनाहरूको जन्म त्यही कालका बहसको योगदान हो।

हुँगा गुल्मी जिल्लामा अवस्थित एक गाउँ विकास समिति हो। जिल्लाको सदरमुकाम तम्घास भन्दा पहिलै भेंडुवा बाट पाँच(५)किलोमिटर दुरीमा रहेको छ।प्राक्रितिक द्रिष्टिकोणले अति सुन्दर र रमणिय हुँगा बाट लेख थाप्ले र रेसुङ्गा दुबै देख्न सकिन्छ।यो गाबिस आधुनिक खेतिपातिको लागि निकै प्रमुख मानिने गरिन्छ जस्तै-उँखू,सुन्तला,टमाटर,कफि,अदुवा र अन्य परम्परागत खेति यहाँको विशेषता हो॥यहाँका मठ मन्दिर र हरियाली बस्तिहरू निकै हेर्न लायक छन् र भबिष्यमा एक नमुना र पर्यटकिय गाबिस को रुपमा चिनीन सक्नेछ॥

वृत्तचित्र निर्माताहरुले बलात्कारका एक अभियुक्त मुकेशसँग लिएको अन्तरवार्ताले भारतीय जनसमुदाय र मीडियामा निकै विवादको विषय बन्यो । सामाजिक संजालमा र मानवाधिकारवादीहरुले यसको घोर भर्त्सना गरे ।तत्कालिन भारतीय विपक्षी दल काङ्ग्रेस र अन्य विपक्षी दलहरुले सरकार सँग यस्तो विवादास्पद कामको अनुमति दिएकोमा स्पष्टिकरणको माग गरे। उक्त अन्तरवार्तामा तिहाड जेलमा बन्द मुकेश सिंहले पीडित युवतीमाथि आपत्तिजनक टिप्पणी गरेका थिए।भारतीय पत्रिका नवभारत टाइम्सको अनुसार अभियुक्त मुकेश सिंहलाई अन्तरवार्ताको लागि भा.रू४०,००० दिइएको थियो । उसले भा.रू२००,०००को माग गरेपनि रकमलाई छलफल गरेर मिलाईएको थियो ।

गाउँखाने कविता दैवज्ञराज न्यौपानेद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको बाल साहित्य कृति हो।

अाशारानी रार्इ मूलतः नेपाली कथाकार हुन् । नारीको सहनशील प्रवृत्ति, त्याग, अगाध पतिभक्तिको प्रस्तुति पाइने आशारानी राईका कथामा पुरुषको हठी र स्वेच्छाचारी प्रवृत्तिको विरोध गरिएको पाइन्छ । सामाजिक अन्धविश्वास र जातीय विभेदको अन्त्य गर्तनु पर्ने र समाज सुधार तथा जातीय सम्मानको जगेर्ना गर्नुपर्ने भावना मुखरित भएका यिनका कतिपय कथामा आदर्शवादी स्वर पनि अभिव्यञ्जित छ । भारतको सुदूरपूर्व माणिपुरको सेरोफेरोमा लेखिएका यिनका कथामा प्रयुक्त भाषामा कहीँकहीँ व्याकरणगत त्रुटि पनि पाइन्छ ।

अर्जुनले भने– हे कृष्ण, युद्ध गर्ने इच्छाले अगाडि उभिएका आफन्तीहरु देखेर मेरो अंग शिथिल हुन्छन् । मुख सुक्छ । शरीर जिरिङ्ग गराउ“छ । शरीर थर्थर कामिरहेको छ । छाला भत्भती पोल्छ । राम्ररी अडिन सकिरहेको छैन । मन पनि अत्यन्त अस्थिर र भ्रमपूर्ण भइरहेको छ ।।२८–३०।।

उजीरिसंह थापाले बनाएको यो मन्दिरको छुट्टै विशेषता छ। आफ्ना साना फौजको प्रयोगद्वारा ब्रिटिस इण्डिया कम्पनीलाई पराजित गरेमा मन्दिर बनाउने भाकल गरी युद्धमा होमिएका उजिरिसंह थापाको फौजले तत्कालिन पाल्पाको जीतगढीमा अंग्रेजहरूलाई परास्त गर्न सफल भए पछि बनाइएको यो मन्दिरमा विजयउत्सव कै प्रतिकस्वरूप प्रत्येक बर्ष भाद्र कृष्ण नवमीको दिन विशाल रथयात्रा उत्सव मनाइन्छ। विसं १९९०मा पुरानो मन्दिर भत्किकोले यसको पुनः निर्माण गरिएको हो।